Egyik csupa kulimász,

a másikkal magyaráz,

harmadikkal zongorázik,

negyedikkel falra mászik,

ötödikkel mutogat,

hatodikkal cukrot ad,

hetedikkel krumplit hámoz,

nyolcadikkal sok vendéget hív a házhoz,

kilencedikkel az ajtót nyitja,

tizedikkel vendégeit kihajítja,

tizenegyedik csak csonka,

tizenkettedikkel ágyát bontja,

tizenharmadikat leharapták,

tizennegyedikkel fog vakmacskát,

tizenötödikkel koccint,

tizenhatodikkal pöccint,

tizenhetedikkel fociz,

tizennyolcadikkal kocsiz,

tizenkilencedikkel sántikál,

a többivel fürgén szaladgál.